как и къде се нанася парфюмът?
добрата новина е, че има начини, чрез които допълнително да усилите трайността на аромата чрез правилното използване. парфюмеристите съветват да комбинирате парфюм с лосион за тяло със същия аромат, за да задържите уханието за по-дълго, подсилвайки го; впръсквайте парфюм в косата - космените фоликули и топлината на скалпа спомагат за задържането на аромата, а и с всяко движение на косата си парфюмът ще се разнася из въздуха около вас; влагата спомага за заключването на парфюма в кожата - най-добре е да нанесете от любимия си аромат непосредствено след баня; избягвайте търкането на китките една в друга след слагане на парфюм - така само изтривате уханието и разрушавате структурата му; китките, зоната между ключиците, мястото зад ушите и вътрешността на лактите са най-подходящите места за пръскане на парфюм;